ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራዉያን ስደተኛታት፡ መወዳእታ ዘይብሉ ትጽቢት ስደተኛታት ኣብ ሊብያ 17 ነሓሰ 2018 ምንጪ ስእሊ, Getty Images ምዕሩይ ፖለቲካዊ ሃዋህዉ ዘይብላ ግን ድማ: ናይ ኣሽሓት ስደተኛታት መሰጋገሪትን መዕቖቢትን ክትኾኖም ዝረግጹዋ ሊቢያ፡ ልዕሊ ሰደድ ሓዊ ዝልብልብ ህይወት እዩ ዝጥጅአላ። ከም ኣቕሓ ምሻጥ ምልዋጥ፣ ማህረምትን ዓመጽን፡ ዕጫ ኣብ ኢድ ዘይሕጋዉን ኣስገርቲ ሰባት ዝወደቐት ህይወት ነፍሲ ወከፍ ስደተኛ'ያ። ንኣስታት ሽዱሽተ ኣዋርሕ፡ ኣብ ኣይ ህይወት ኣይ ሞት ኮይኖም መዓልታት ዘሕልፉ ዘለዉ 250 ኤርትራዉያን ዝርከቡዎም ብኣሽሓት ዝቑጸሩ ኢትዮጵያዉያን፣ ሶማሊያዉያን፣ ናይጀሪያዉያንን ካልኦት ኣፍሪቃዉያንን ስደተኛታት ኣብ ኣብ ሓጊግ ተቐርቂሮም ይርከቡ። ኣብ ጭንቅን ጸበባን ኾይኑ ብስልኪ ዘዘራረበና ኤርትራዊ ስደተኛ፡ ትራብሎስ ኣብ ዝበሃል ከባቢ ኣብ ዘሎ ካምፕ ዓይኒ ዛራ፡ ማእለያ ዘይብሉ ግህሰት ሰብኣዊ መሰላት ይፍጸሞም ከምዘሎ ሓቢሩ። ኤርትራውያንን ኢትዮጵያውያን እሱራት ኣብ ሊቢያ ብዕጡቓት ተጠቒዖም ኤርትራ፡ መዓጹ ቤት ማእሰርቲ ክኽፈት ይኽእል እዩ "ስቕታ፡ ስትራቴጂ ምንዋሕ ዕድመ መንግስቲ ኤርትራ'ዩ" "እቲ ህይወት፡ ካብ ሩሱን ሞቕሎ ናብ ረመጽ'ዩ" "ትሕቲ ክልተ ዓመት ቆልዑት ሓዊሱ ብዙሓት ትሕቲ ዕድመ ኣለዉና። ጾታዊ ዓመጽ ዝበጽሐን ዘሎ ደቂ ኣንስትዮ'ዉን ኣለዋ። ኣተሓሕዛና ኣዝዩ ከቢድ'ዩ። ማህረምቲ ኣሎ፡ መሲሕ እናበልካ ማዕተብና ምብታኽ ኣሎ። እንታይሞ፡ ብኣና ክጻወቱ'ዮም ዝዉዕሉ" ክብል ተስፋ ብዝቖረጸ መንፈስ ይዛረብ። ምንጪ ስእሊ, MERON ESTIFANOS/TWITTER ኣብቲ ዘይሕጋዉያን ስደተኛታት ዝተሓዝሉ ዝበሃል ቦታ ካብ ዝኣትዉ ሽዱሽተ ወርሒ ከምዝገበሩ ዝዛረቡ እዞም ስደተኛታት፡ ብርክት ዝበሉ ሰባት ወጺኦም ከይመለሱዎም ዝተረፉ ከምዘለዉ ይገልጹ። "መቕጻዕቲ እናበሉ ኣብ ጋራጅ የስርሑና። ሕክምና ኢሎም ይወስዱዎ ኣበይ ኣሎ እንተበልኻዮም ኣብ ካልእ መዓስከር ኣሎ እንተበልካዮም፡ ሃዲሙ ይብሉኻ። ብኸመይ ንፈልጥ?
